સારાંશ માટે દસ્તાવેજ: ભાજપ પ્રમુખ જીતુ વાઘાણીની હાજરીમાં અલ્પેશ ઠાકોર ભાજપમાં જોડાયા હતા

અલ્પેશ ઠાકોરની વાત કરીએ તો તેમનો રાજકીય ઉદય ભાજપની ટીકા કરીને થયો હતો. તેઓ ભાજપ વિરુદ્ધ આંદોલનો કરીને આગળ આવ્યા હતા. પરંતુ હવે તે જ અલ્પેશ ઠાકોરે ભાજપનો ખેસ પહેર્યો છે.

આ અંગે બીબીસી ગુજરાતીના સંવાદદાતા તેજસ વૈદ્યએ અલ્પેશ ઠાકોર સાથે ખાસ વાતચીત કરી હતી. 

આ વાતચીત દરમિયાન અલ્પેશ ઠાકોરે જણાવ્યું, "મારો ઉદય સામાજિક સેવાથી થયો છે. વર્ષ 2010થી હું સમાજમાં રહેલી બદીઓને દૂર કરવા માટે કામ કરી રહ્યો છું."

અલ્પેશ ઠાકોરનું કહેવું છે કે તેમણે વ્યસનમુકિત, શિક્ષણ, રોજગારી, આવનારી પેઢીઓને પ્રોત્સાહિત કરવાનું, તેમને સુરક્ષિત ભવિષ્ય આપવાનું કામ કર્યું છે. 

જોકે, આ બધું રાજ્યમાં જોવા મળ્યું નથી તેના માટે તેમણે ભાજપ સરકારને જ જવાબદાર ગણાવી હતી. 

અલ્પેશ ઠાકોરની સાથે ધવલસિંહ ઝાલાએ પણ ભાજપનો ખેસ ધારણ કર્યો છે

આ મામલે અલ્પેશ ઠાકોર કહે છે, "સરકારની ઘણી નિષ્ફળ નીતિઓ અમે ઉજાગર કરી હતી અને તેના મામલે વાત પણ કરી હતી."

"પરંતુ જ્યારે અમે વ્યસનમુક્તિનું આંદોલન કર્યું ત્યારે સરકારે આશરે અમારા 10 કલાકના ઉપવાસ દરમિયાન જ કડક કાયદાની અમારી માગને સ્વીકારી હતી."

"વ્યસનમુક્તિ સિવાય અમારો બીજો મુખ્ય મુદ્દો બેરોજગારી અને ત્રીજો મુદ્દો શિક્ષણ હતો. આ મામલાઓ પર જે વિચારધારા સાથે અમે જે પાર્ટીમાં જોડાયા હતા એ પાર્ટીમાં લોકો માટે વિચારધારા જ નહોતી." 

"અમને લાગ્યું હતું કે તે ગરીબો માટે વિચારશે અથવા તો ગરીબોના પ્રશ્નોને વાચા આપવાનો પ્રયાસ કરશે પણ ત્યાં અંદર અંદર જૂથવાદને વધારે મહત્ત્વ મળી રહ્યું હતું અને લોકોની કોઈ વાત થતી નહોતી."

"ગુજરાતમાં છેલ્લાં ઘણાં વર્ષોથી જે સરકાર છે તે પ્રતિપક્ષ છે. હું જે વર્ગનું પ્રતિનિધિત્વ કરું છું તે ગરીબ અને સામાન્ય વર્ગ છે."

"તેમનાં સપનાં ખૂબ મર્યાદિત છે પણ તે સપનાંને પૂરા કરવા માટે સરકારનો સાથ અને સહકાર જરૂરી હતો. તે સહકાર આ સરકાર આપી શકે છે."

વિજય રૂપાણીના કારણે આજે ગુજરાતમાં આંદોલન નહીં

અલ્પેશ ઠાકોરનું માનવું છે કે વિજય રૂપાણીના કારણે આજે ગુજરાતમાં આંદોલનો થઈ રહ્યાં નથી

અલ્પેશ ઠાકોરે આ વાતચીત દરમિયાન વિજય રૂપાણીનાં પણ વખાણ કર્યાં. 

અલ્પેશ ઠાકોર કહે છે, "વિજય રૂપાણી એક એવી વ્યક્તિ છે કે જેઓ પ્રતિપક્ષના ધારાસભ્યને પણ શાંતિથી સાંભળે છે અથવા તો તેમના માટે કામ કરવાની તૈયારી બતાવે છે. એ જ કારણ છે કે આજે ગુજરાતમાં કોઈ જગ્યાએ આંદોલન થઈ રહ્યાં...\nદસ્તાવેજની સમાન ભાષામાં સારાંશ:
પૂર્વ કૉંગ્રેસ નેતા અલ્પેશ ઠાકોર ભાજપમાં જોડાયા છે. અલ્પેશ ઠાકોરની સાથે ધવલસિંહ ઝાલા પણ ભાજપના પ્રદેશ પ્રમુખ જીતુ વાઘાણીની હાજરીમાં ભાજપ સાથે જોડાયા હતા.